“ทองคำ” เช้านี้เปิดร่วง 250 บ. รูปพรรณขาย 30,900 บ.
ตลาดซื้อขายทองคำไทยเช้านี้ เปิดราคาลง 250 บาท หลังได้รับแรงกดดันจากการปรับตัวขึ้นของอัตราผลตอบแทนพันธบัตรรัฐบาลสหรัฐ ที่ทำให้นักลงทุนหันมาลงทุนเพิ่มมากขึ้น รวมถึงการเตรียมปรับเพิ่มขึ้นอัตราดอกเบี้ยของเฟดกลางสัปดาห์นี้ ทำให้ทองรูปพรรณขายออกบาททองคำละ 30,900 บาท
ตลาดซื้อขายทองคำไทยเช้านี้ เปิดราคาลง 250 บาท หลังได้รับแรงกดดันจากการปรับตัวขึ้นของอัตราผลตอบแทนพันธบัตรรัฐบาลสหรัฐ ที่ทำให้นักลงทุนหันมาลงทุนเพิ่มมากขึ้น รวมถึงการเตรียมปรับเพิ่มขึ้นอัตราดอกเบี้ยของเฟดกลางสัปดาห์นี้ ทำให้ทองรูปพรรณขายออกบาททองคำละ 30,900 บาท
3 พ.ค. 2565

ผู้สื่อข่าวรายงานว่า ตลาดซื้อขายทองคำในประเทศวันนี้ (3พ.ค.2565) ปรับราคาลง 250 บาท จากราคาปิดตลาดเมื่อวานนี้ (2พ.ค.2565) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09:24 น.ที่ผ่านมา ทองคำแท่ง 96.5% ปรับราคาขึ้นครั้งที่ 1 รับซื้ออยู่ที่บาททองคำละ 30,300 บาท ขายออกบาทละ 30,400 บาท
ด้านทองรูปพรรณ 96.5% รับซื้ออยู่ที่บาทละ 29,759.08 บาท ส่วนราคาขายออกอยู่ที่ 30,900 บาท
ขณะที่ราคาทองคำ Spot เช้านี้เคลื่อนไหวอยู่ที่บริเวณ 1,862.50 ดอลลาร์ ด้านสัญญาทองคำตลาดโคเม็กซ์ ส่งมอบเดือนมิถุนายน ปรับลดลง 48.10 ดอลลาร์ ปิดที่ 1,863.60 ดอลลาร์/ออนซ์
ทั้งนี้ราคาทองคำที่ลดลงเป็นผลมาจากการพุ่งขึ้นของอัตราผลตอบแทนพันธบัตรสหรัฐและการแข็งค่าของสกุลเงินดอลลาร์เป็นปัจจัยกดดันตลาด
นอกจากนี้สัญญาทองคำยังได้รับแรงกดดันจากความกังวลที่ว่าธนาคารกลางสหรัฐ (เฟด) อาจจะเร่งปรับขึ้นอัตราดอกเบี้ย โดยเฟดจะประชุมนโยบายการเงินในวันที่ 3-4 พฤษภาคมนี้ ซึ่งบรรดานักวิเคราะห์คาดว่า เฟดจะปรับขึ้นอัตราดอกเบี้ย 0.50% เพื่อสกัดกั้นเงินเฟ้อที่พุ่งขึ้น